Елисавета Багряна
Юг

chitanka.info

Небесата чисти, ведросини,

трепетна омара над полето,

а в леса, сред кестени, смокини,

наровете яркоалени

са запалени

сякаш полилеи от небето.

Ниви мак, оризища просторни

дишат в леки благодатни пари.

А Беласица и Пирин морни

са чела над тях надвесили

във невесели

спомени за битки и пожари:

Неведнъж над родните предели

се развихри огненосно стреме.

Неведнъж и нивите презрели

се изрониха забравени —

изоставени

от прокуденото родно племе.

Но сега, стаили всички грижи

благославят златните поляни,

бялогславят срутените хижи,

балгославят и профилите

на могилите

с кръстове самотни увенчани.

А когато нявга лесовете

обновят посечените стволи

и утеха сложат вековете,

ще дапеят пак усоите

за героите —

за живота приказен и волен.

Издание: Елисавета Багряна. „Амазонка. Избрана лирика в два тома.“ „Български писател“. С. 1973

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.